钦定古今图书集成/理学汇编/文学典/第165卷 > 吴讷文章辨体 > 《传》
## 钦定古今图书集成/理学汇编/文学典/第165卷 > 吴讷文章辨体 > 《传》

“太史公创《史记》列传，盖以载一人之事，而为体亦多
不同。迨前后两《汉书》，三国、晋唐诸史，则第相祖袭而
已。厥后世之学士大夫，或值忠孝才德之事，虑其湮
没弗白，或事迹虽微，而卓然可为法戒者，因为立传
以垂于世。此小传家传列传之例也。”西山云：“史迁作
《孟荀传》，不正言二子，而旁及诸子，此体之变，可以为”
法。《步里客谈》又云：“范史《黄宪传》盖无事迹，直以语言
模写其形容体段，此为最妙。”由是观之，传之行迹，固
系其人，至于辞之善否，则又系之于作者也。若退之
《毛颖传》，迂斋谓“以文滑稽，而又变，体之变者乎？”